stanford-oval/wikipedia huggingface dataset:
אזרבייג'ן איירליינס
צי המטוסים

צי המטוסים של החברה נכון לדצמבר 2018:
| כלי טיס | בצי | בהזמנה | נוסעים> C | נוסעים> Y+ | נוסעים> Y | נוסעים> סה"כ | הערות |  |
| --- | --- | --- | --- | --- | --- | --- | --- | --- |
| איירבוס A319-100 | 3 | — | 8 | — | 114 | 122 |  |  |
| איירבוס A320-200 | 6 | — | 20 | — | 126 | 146 |  |  |
| איירבוס A340-500 | 2 | — | 36 | — | 201 | 237 |  |  |
| בואינג 200–757 | 3 | — | 22 | — | 158 | 180 |  |  |
| בואינג 200–757 | 3 | — | 24 | — | 150 | 174 |  |  |
| בואינג 767-300ER | 2 | — | 22 | — | 176 | 198 |  |  |
| בואינג 8–787 | 2 | 5 | 18 | 35 | 157 | 210 |  |  |
| Irkut MC-21 | — | 10 | 16 | — | 153 | 169 | יתקבלו החל משנת 2019 |  |
צי VIP - מופעלים בעבור ממשלת אזרבייג'ן
| איירבוס A319CJ | 2 | — | VIP | VIP | VIP | VIP |  |  |
| איירבוס A320ACJ | 1 | — | VIP | VIP | VIP | VIP |  |  |
| איירבוס A340-600 | 1 | — | VIP | VIP | VIP | VIP |  |  |
| בואינג 767-300ER | 1 | — | VIP | VIP | VIP | VIP |  |  |
| סה"כ | 23 | 15 |  |  |  |  |  |  |
פעילות החברה בישראל

אזרבייג'ן איירליינס מפעילה שלוש טיסות שבועיות מבסיסה שבבאקו לנמל התעופה בן-גוריון, הטיסות מבוצעות באמצעות במטוסי איירבוס A320, בואינג 757-200, בואינג 767-300ER ובואינג 787-8.
אסונות תעופה

ב-25 בדצמבר 2024 התרסק מטוס נוסעים בטיסה J2-8243 שהמריא מנמל התעופה הבינלאומי היידר אלייב בבאקו והיה בדרכו לנמל התעופה הבינלאומי גרוזני בצ'צ'ניה שבפדרציה הרוסית.
בעקבות טעות של מערכת ההגנה הרוסי, רוסיה ניסתה להפיל מל"טים אוקראינים - וזיהו את המטוס ככטב"ם שצריך להפיל. הטייסים ביקשו לבצע נחיתת חירום בנמל התעופה הבינלאומי שבמחצ'קלה, אך לבסוף המטוס הוסת לבצע נחיתה בנמל התעופה הבינלאומי באקאטו שבקזחסטן. המטוס תועד באוויר במשך דקות ארוכות כאשר הוא טס באופן בלתי רגיל. לבסוף המטוס התרסק על מסלול הטיסה בעת הנחיתה. במטוס היו 62 נוסעים ו-5 אנשי צוות. 44 נהרגו, ו־23 ניצלו. 37 מנוסעי המטוס הם אזרחי אזרבייג'ן, 16 מרוסיה, 6 מקזחסטן ו-3 מקירגיזסטן.
ראו גם

טיסה 56 של אזרבייג'ן איירליינס
טיסה 217 של אזרבייג'ן איירליינס
טיסה 8243 של אזרבייג'ן איירליינס
הערות שוליים

↑  פרטי צי המטוסים של אזרבייג'ן איירליינס, באתר airfleets.net (באנגלית)
| --- | --- |
בקרת זהויות :  LCCN: no2015106359  VIAF: 317285066   WorldCat (עם VIAF): 317285066
פרוטקציוניזם

בכלכלה, פרוטקציוניזם הוא מדיניות כלכלית של כפיית מגבלות וחסמים על הסחר בין מדינות, באמצעים כגון הטלת מכס על סחורות מיובאות, קביעות מכסות, רגולציה ממשלתית המובילה להפחתת הייבוא וחקיקה נגד היצף (anti-dumping), במטרה להגן על התעשייה המקומית במדינה מתחרות בינלאומית.
מאפייני הפרוטקציוניזם

ויסות הסחר בין המדינות נעשה לרוב באמצעים הבאים:
סובסידיות - נועדו להגן על עסקים וחברות מהסיכון הכרוך בשינויים כגון עלויות חומרי הגלם, שכר העובדים וכדומה.
מכסי מגן - נועדו להעלות באופן מלאכותי את המחיר של מוצרים מיובאים כך שיעלו יותר (או לכל הפחות יושוו) למחירי המוצרים המקומיים (הטלת מכסי מגן כוללת גם חוקים נגד היצף).
מכסות - קביעת מכסות מקסימום למוצרים מיובאים נועדה למנוע את הצפת השוק המקומי בסחורות הנמכרות ב"מחירי כניסה" (קרי, מחירים נמוכים מאוד שהתעשייה המקומית לא מסוגלת להתחרות בהם).
הפחתות מיסים - נועדו להקל על בעלי העסקים והחברות ולאפשר להם לחסוך בהוצאות ניהול העסק.
התערבות ממשלתית ישירה - במטרה לעודד צמיחה של תעשיות חדשות באמצעות מענקים, הלוואות בתנאים נוחים וכדומה.
מדיניות פרוטקציוניסטית נקשרה תמיד לתאוריות כלכליות כגון מרקנטיליזם ולאמונה כי שמירה על מאזן מסחרי חיובי מהווה יתרון כלכלי.
יישום מדיניות פרוטקציוניסטית במדינות המערב (שאינה עולה בקנה אחד עם כלכלת השוק החופשי) מונעת לרוב על ידי הרצון לשמר את רמת החיים של בני המעמד הבינוני, או כדי להגן על תעשיות בעלות חשיבות פוליטית. בעשורים האחרונים, מקומות עבודה רבים בעיקר בתעשיות המסורתיות, נסגרו או שעברו למדינות בהן כוח העבודה זול יותר (תהליך של מיקור חוץ). בשנים האחרונות תהליך דומה מתרחש במערב גם במקומות עבודה הנחשבים ל"צווארון לבן". גם סיבה זו הובילה לנקיטת מדיניות פרוטקציוניסטית, אם כי כלכלנים רבים סבורים שמדובר בהעברת ההון מהצרכנים (שמשלמים מחיר גבוה יותר עבור מזון או מוצרים מוגנים אחרים) לתעשיינים המקומיים המייצרים בעלויות גבוהות.
יש הסוברים כי היצע מגוון של מקומות עבודה חשוב יותר ממחירים נמוכים, אך אין עדיין קונצנזוס בקרב הכלכלנים שמדיניות פרוטקציוניסטית אכן תורמת לכך. אלכסנדר המילטון, אברהם לינקולן ותאודור רוזוולט היו ידועים בארצות הברית בגישתם הפרוטקציוניסטית לכלכלה. בארץ נחשבים הפוליטיקאים עמיר פרץ ושלי יחימוביץ' לבעלי גישה דומה.
טיעונים בעד פרוטקציוניזם

המצדדים בפרוטקציוניזם טוענים כי יש חשיבות לשמור על משרות גם אם הן הפסדיות או יקרות יותר, שכן בשם דאגה למעמד הביניים, נדחקים החוצה ממעגל העבודה עובדים מהשכבות החלשות יותר, שאינם מסוגלים למצוא עבודה בשל גילם המבוגר או העדר השכלה, או העדר משרות המתאימות להם (שעברו לחו"ל).
טענות נוספות שמתמקדות בפרספקטיבה הכלכלית הן שמובטלים אינם מסוגלים עוד לקנות ולצרוך וכך חלקם נגרע מהשתתפות בקניה וצריכה, תהליך התורם ליצירת מיתון, וכן שהחיסכון קטן בהרבה מהצפוי בשל תשלומי העברה למובטלים.
טענות אחרות מדגישות אספקטים אחרים לאו דווקא כלכליים אלא שמירה על איכות הסביבה, הבטחת אספקה בזמן מתיחות ביטחונית, ועוד.
טענה נוספת מפרספקטיבה חברתית ומשפחתית היא ששמירה על מקומות עבודה מקדמת שמירה על איזון ותפקוד של המשפחה ואף של החברה כולה. לדוגמה, מפעל שנסגר ומותיר עיירה שרוב בתי האב בה נפגעו, פוגע למעשה ביישוב כולו.
פרוטקציוניזם דה-פאקטו

בזירת הסחר הבינלאומי המודרנית, המונח 'פרוטקציוניזם' הוא רחב ומייצג מספר רב של גישות כלכליות מלבד קביעת מכסות והטלת מכסים. חלק מהכלכלנים סבורים כי הניסיונות של מדינות מתפתחות לאכוף חוקי עבודה וסטנדרטים מקומיים להגנת הסביבה נכללים תחת הגדרת הפרוטקציוניזם.
פרוטקציוניסטים רבים גורסים כי מודל הסחר החופשי הקיים כיום בעולם הוא שגוי, משום שאינו מגן על התעשייה המקומית במדינה אך מסייע לתעשיות וליצרנים זרים. כאשר ממשלה מסוימת מורידה או מבטלת מכסים על מוצרי ייבוא, הכנסותיה יורדות. כדי לפצות על כך נאלצת הממשלה להעלות את רמת המיסוי על החברות והיצרנים המקומיים באופן לא פרופורציונלי. למעשה, הממשלה מפלה לרעה את החברות המקומיות בעוד שחברות זרות נהנות מפטור ממס. אי-לכך החל תהליך שבו חברות מקומיות מעדיפות להעביר את מרכז פעילותן למדינות בהן נטל המס נמוך יותר ולמכור את מוצריה הפטורים ממכס בשוק המקומי.
מגמות עולמיות כיום

מדיניותן המוצהרת של המדינות המפותחות כיום היא ביטול הפרוטקציוניזם ועידוד הסחר החופשי באמצעות שורה של אמנות דו-צדדיות ורב-צדדיות וארגונים בינלאומיים כגון ארגון הסחר העולמי (WTO). עם זאת, מדינות רבות עדיין עושות שימוש בכלים כגון קביעת מכסות, סובסידיות והקלות מס במטרה להגן על יצרנים מקומיים (בעיקר כאלו בעלי השפעה פוליטית). ברם, לקביעת המכסות יש לעיתים השפעה הפוכה והיא מגבירה את רווחיות היצרנים הזרים: כאשר נקבעת מכסה מסוימת, רמת ההיצע אינה תואמת את רמת הביקוש והיצרנים הזרים יכולים להעלות את מחירי מוצריהם.
לדוגמה, בשנים 1981 עד 1994 יצרני המכוניות היפניים קבעו לעצמם מכסות וולונטאריות לייצוא רכבים לארצות הברית. מכסות אלו הגבילו את כמות הרכבים שיוצאו לארצות הברית כך שלא תאמו את רמת הביקוש של הצרכנים האמריקאים. קביעת מכסות אלו גרמו לעליית מחירים של הרכבים היפניים ב-14%.
ביקורת

תומכי מדיניות הסחר החופשי גורסים כי מדיניות פרוטקציוניסטית הזיקה לרוב לאנשים שהיא מתיימרת לעזור להם. בתגובה נטען כי מבקרים אלו הם אידאולוגים אוטופיים שאינם מסתמכים על המציאות הקיימת. עם זאת, מרבית האקדמאים מתחומי הכלכלה מצדדים בסחר החופשי ומציינים שיתרונותיו עולים על חסרונותיו. לדעת הכלכלנים המודרניים פתיחת השווקים והורדת החסמים יוצרת יותר מקומות עבודה משום שהיא מאפשרת למדינה להתמחות בתחום שבו יש לה יתרון תחרותי.
כלכלנים מסוימים אף טוענים כי המסחר החופשי מסייע לעובדים במדינות המתפתחות על אף שתקנות העבודה המחמירות הנהוגות במדינות המפותחות אינן חלות עליהם. זאת משום שהגידול בייצור יוצר מקומות עבודה חדשים בתחומי השירותים, מביא להעלאת משכורות ויוצר תחרות בין היצרנים. אי-לכך, חל גידול בצמיחה וישנה התקדמות משמעותית ברמת החיים של העובדים, על-אף היותם מנוצלים לכאורה בידי חברות מערביות. כלכלנים אלו טוענים עוד כי המצדדים בפרוטקציוניזם מטעמי הגנה על העובדים במדינות המתפתחות, עושים זאת למראית עין בלבד כאשר מטרתם האמיתית היא הגנה על התעשיות והיצרנים השונים במדינותיהם.
אלן גרינספן, לשעבר יו"ר הבנק המרכזי של ארצות הברית מתח ביקורת נוקבת על הצעות חוק פרוטקציוניסטיות שונות בטענה שהן מובילות ל"דלדול ביתרון התחרותי שלנו... אם נמשיך בנתיב הפרוטקציוניסטי, טווח ההתרחבות של תעשיות חדשות ויעילות יותר יצטמצם... התפוקה הכוללת והרווחה הכלכלית יסבלו מכך..."
ביקורת נוספת מעלה חשש כי הפרוטקציוניזם מעניק כוח מופרז לרגולטורים, והדבר מאפשר שחיתות שלטונית.
עמדות ביניים

יש הטוענים כי היות שמדובר בשתי גישות קצה, שמהוות יותר מודל תאורטי מאשר יישומי, אין תועלת בישום מדיניות רחבה של פרוטקציוניזם, ומנגד, גם לא ביישום נרחב של כלכלת שוק חופשי. לכל גישה יש יתרונות כמו גם חסרונות, ועל המדינה למקם את עצמה על הרצף במקום המתאים לה.
ראו גם

גלובליזציה
הערות שוליים

↑  שאול פומרנץ, למה אנחנו פוחדים מחשיפה לייבוא?, באתר עבודה שחורה, ‏18/11/2010
↑  תמר בן יוסף, לו יהי סחר חופשי, באתר עבודה שחורה, ‏23/11/2010
1 2 3  סמואל גרג, "ישראל והסחר החופשי" השילוח 16, אוקטובר 2019
↑  תמר בן יוסף, "גם לגלובליזציה היה מחיר גבוה", באתר עידן השוק החופשי (בלוג), ‏9/1/23
| --- | --- |
בקרת זהויות :  NLI: 987007550759705171  BNE: XX525244  BnF: cb11978398m (data)  GND: 4127791-0  LCCN: sh85051683  NKC: ph119997
מערת אברקור

| --- | --- |
אין תמונה חופשית
 מידע כללי
 מדינה:  אוסטרליה אוסטרליה
 מיקום:  אוסטרליה המערבית, אוסטרליה
 קואורדינטות:  31°39′26″S 128°29′23″E﻿ / ﻿31.6572°S 128.4898°E﻿ / -31.6572; 128.4898
 עומק:  70- מטרים
 אורך:  +300 מטרים
 גובה מעל פני הים:  98 מטר
 גאולוגיה:  קרסט
 קושי:  קלה
  (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןמערת אברקור(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןמערת אברקור(למפת אוסטרליה המערבית רגילה) פרת' פורט הדלנד אלבני בנברי ג'רלדטון קלגורלי בסלטון קראטה קרנרבון ברום פורנולולו ה ט ה צ פ ו נ י ת  א ו ה ד ר ו מ י ת  האוקיינוס ההודי מערת אברקור(למפת אוסטרליה המערבית מוגדלת) פרת' פורט הדלנד אלבני בנברי ג'רלדטון קלגורלי בסלטון קראטה קרנרבון ברום פורנולולו ה ט ה צ פ ו נ י ת  א ו ה ד ר ו מ י ת  האוקיינוס ההודי מערת אברקור
מערת אברקור היא מערה פראית במישור נולרבור באוסטרליה המערבית. היא ממוקמת כ-48 קילומטרים (30 מיל) צפונית־מערבית ליוקלה. המערה נחשבת לבעלת האולם, השייך למערה בודדת, הגדול ביותר בחצי הכדור הדרומי, ושהאיורים של אמנות האבוריג'ינים במערה זו מצויים עמוק יותר מאשר בכל מערכת מערות באוסטרליה.
הביקורים במערה התרחשו כבר בשנות השמונים של המאה ה-19.
המערה נחקרה על ידי משלחת בראשות קפטן ג'יי. אם תומפסון בשנת 1935. החוקרים תיארו מערה שאורכה 1,200 רגל (366 מטרים), רוחבה 160 רגל (49 מטרים) ועומקה 150 רגל (46 מטרים). לאחר התקדמות נוספת של כ-250 רגל (76 מטרים), הקבוצה מצאה שהמעבר מתפצל לשני מעברים, כאשר אחד מהם ממשיך עוד כ-1,500 רגל (457 מטרים), ומוביל למערה ענקית.
צילומי המערה פורסמו לאחר המשלחת של 1935.
המערה תועדה היטב כבר בשנות ה-60.
הערות שוליים

↑  "Abrakurrie Cave". 2012. נבדק ב-6 ביוני 2014. {{cite web}}:  (עזרה)
↑  "South Australia: Whales & Wildcaves". Diverse Travel Australia. אורכב מ-המקור ב-17 ביולי 2005. נבדק ב-4 בינואר 2006. {{cite web}}:  (עזרה)
↑  "Abstracts of Papers, Reviews and Abstracts published in Volume 1 (1962) to Volume 9 (1971) of Helictite – Journal of Australasian Speleological Research". Helictite – Journal of Australasian Speleological Research. אורכב מ-המקור ב-21 ביולי 2005. נבדק ב-4 בינואר 2006. {{cite web}}:  (עזרה)
↑  "A TRIP TO THE CAVES ON THE NULLABOR PLAINS". Western Mail. Perth: National Library of Australia. 23 בנובמבר 1889. p. 36. נבדק ב-7 ביוני 2014. {{cite news}}:  (עזרה)
1 2  "Caves and Lakes". The Sydney Morning Herald. National Library of Australia. 20 בנובמבר 1935. p. 12. נבדק ב-6 ביוני 2014. {{cite news}}:  (עזרה)
↑  "A Camera Beyond Perth". Western Mail. Perth: National Library of Australia. 1 בדצמבר 1938. p. 71. נבדק ב-7 ביוני 2014. {{cite news}}:  (עזרה)
↑  "Exploring the Nullarbor Caves:". The Chronicle. Adelaide: National Library of Australia. 12 בדצמבר 1935. p. 33. נבדק ב-7 ביוני 2014. {{cite news}}:  (עזרה)
↑  Hill, A. L. (1963), Checklist of caves and related features, נבדק ב-7 ביוני 2014 {{citation}}:  (עזרה) which includes Abrakurrie Cave (SE WA Nullarbor SH52-14),Koonalda Cave (Far West SA Nullarbor SH52-15)
, Knowles Cave (Far West SA Nullarbor SH52-16), Murrawijinie Caves (Far West Nullarbor SA SH52-16) and mentions 154 mapped and 39 unmapped caves by that time
כריס וולאס

| --- | --- |

וולאס, 2015
 לידה:  12 באוקטובר 1947 (בן 77) שיקגו, ארצות הברית ארצות הברית
 מדינה:  ארצות הברית ארצות הברית
 השכלה:  בית ספר הוטצ'קיס  בית ספר הוטצ'קיס  הרווארד קולג' 
 תקופת הפעילות:  מ-1964 
 עיסוק:  עיתונאי, מגיש חדשות, מנחה טלוויזיה
 פרסים והוקרה:  פרס ג'ורג' פולק (1992)  Radio Television Digital News Association (2013)  National Press Foundation (2011, 2012)  פרס אלפרד דופונט-אוניברסיטת קולומביה (1993)  האקדמיה האמריקאית להישגים (2014) 
 קישורים חיצוניים
 טוויטר:  FoxNewsSunday
 
כריסטופר "כריס" וולאס (באנגלית: Christopher "Chris" Wallace; נולד ב-12 באוקטובר 1947) הוא עיתונאי ומגיש חדשות יהודי-אמריקאי. בתחילת דרכו עבד כמגיש וככתב הבית הלבן מטעם רשת NBC, ואחר כך כמגיש רשת ABC. בשנים 2003-2021 אירח את התכנית Fox news sunday של רשת פוקס ניוז.
בסקר שנערך בשנת 2018 הוא דורג כאחד מעשרת המגישים האמינים בטלוויזיה. וולאס גם מפורסם כמנחה עימותים נשיאותיים. הוא עשה היסטוריה כאשר נבחר להנחות את העימות השלישי והאחרון בבחירות לנשיאות ארצות הברית 2016, ובכך הפך למנחה העימות הנשיאותי הראשון מטעם פוקס ניוז. הוא הנחה גם את העימות הנשיאותי הראשון בבחירות לנשיאות ארצות הברית 2020.
וולאס זכה בפרס פיבודי, בשלושה פרסי אמי, בפרס אלפרד דופונט של אוניברסיטת קולומביה, ובפרס מפעל חיים על שם פול וויט.
קורות חייו

וולאס נולד בשיקגו למגיש רשת CBS המפורסם מייק וולאס ונורמה קפאן, שניהם יהודים. הוא נקרא כריסטופר כיוון שנולד ביום קולומבוס. הוריו התגרשו כשהיה בן שנה, והוא גדל עם אמו ועם אביו החורג ביל ליאונרד, נשיא רשת CBS. ליאונרד העניק לו חשיפה מוקדמת לעיתונאות פוליטית כאשר שכר אותו כעוזרו של וולטר קרונקייט בוועידה הלאומית של המפלגה הרפובליקנית ב-1964. וולאס למד במכללת הרווארד, שם שימש לראשונה ככתב חדשות בתחנת הרדיו הסטודנטית. על התקוממות סטודנטים שהתקיימה במכללה ב-1969 שידר במקוריות מבית המעצר, לשם נלקח עם רבים מהמתקוממים. הוא ביקש את שיחת הטלפון היחידה שלו, התקשר לתחנת הרדיו ומסר דיווח שהסתיים במילים "כאן כריס וולאס, במעצר בכלא מחוז מידלסקס".
קריירה

וולאס החל לעבוד כעיתונאי ביומון "הבוסטון גלוב". את הקריירה הטלוויזיונית שלו פתח בשנת 1975 ככתב ברשת NBC, שם עבד במהלך הזמן במגוון תפקידים, בהם כתב פוליטי, כתב הבית הלבן, מגיש ומנחה. בשנת 1989 עבר לרשת ABC, שם שימש ככתב הראשי של התוכנית Primetime. והתארח מדי פעם בתוכנית Nightline. במסגרת תפקידו זה דיווח במהלך מלחמת המפרץ מתל אביב על התקפות הסקאדים העיראקים. באותה מלחמה הייתה ממשלת ישראל מעוניינת לשמור בסוד את מיקום נפילת הסקאדים, כדי למנוע מהעיראקים להתאים את השיגורים. באחת הפעמים החל וולאס לתאר את מיקום נפילת הטיל בתל אביב, המארח טד קופל ניתק אותו וביקש שישדר תיאור כללי ולא ספציפי. בזמן שעבד ברשת זכה וולאס במועמדות לפרס אמי לחדשות ודוקומנטריות.
בשנת 2003 עבר וולאס לפוקס ניוז, שם החל להגיש את התוכנית Fox News Sunday.
במסגרת עבודתו בפוקס השתתף וולאס בסיקור כמעט כל אירוע פוליטי גדול, וגם ערך כמה ראיונות מפורסמים עם מנהיגים אמריקאים. ב-2009 ראיין את ברק אובמה בפעם הראשונה שהתראיין לפוקס ניוז. הוא היה הכתב שראיין את אובמה יותר מכל אחד אחר ברשת. ב-3 במרץ 2016 הנחה את עימות המפלגה הרפובליקנית לצד עמיתיו לרשת, מייגן קלי וברט באייר.
קריירה > עימות נשיאותי 2016

הוועדה לעימותים נשיאותיים (CPD) בחרה בוולאס למנחה העימות הנשיאותי השלישי בבחירות לנשיאות ארצות הברית 2016.העימות התקיים ב-19 באוקטובר 2016, באוניברסיטת נבאדה, לאס וגאס. זו הייתה הפעם הראשונה שמגיש פוקס ניוז הנחה עימות נשיאותי בבחירות כלליות. לאחר שנבחר אמר וולאס אמירה שנויה במחלוקת, לפיה אין זה תפקידו לבדוק את המועמדים, אלא תפקידו של המועמד שכנגד. הוא זכה לשבחים משני צידי המפה הפוליטית על התשאול הקשה שערך לשני המועמדים. לאחר מכן, העיתונאית ג'ניפר רובין כתבה בוושינגטון פוסט כי למרות מורת הרוח החריפה שלה מפרשני פוקס ניוז אחרים, "איש לא יכול היה לצפות בעימות האחרון ולהכחיש שכריס וולאס הוא אחד הטובים בעסק".
קריירה > ראיון עם ולדימיר פוטין

ביולי 2018 ראיין וולאס את נשיא רוסיה ולדימיר פוטין. בראיון שאל וואלס את פוטין מדוע רבים כל כך ממתנגדיו הפוליטיים מתים בסופו של דבר, וביקש להציג בפני פוטין ניירות המכילים את כתב האישום של 12 סוכנים רוסים בגין התערבות בבחירות ב-2016. פוטין סירב לגעת בעיתונים. כתב הוושינגטון פוסט, אהרן בלייק תיאר כי פוטין היה "מתוסכל בעליל מעיתונאי שאתגר אותו". ראיון זה זיכה את וואלס במועמדות לפרס אמי לחדשות ודוקומנטריות על ראיון חי מצטיין. הייתה זו המועמדות הראשונה לפרס החדשות ודוקומנטריות בתולדות פוקס ניוז.
קריירה > סיקור דיוני קבאנו

בספטמבר 2018 סיקר וולאס את הדיונים בסנאט בשאלת אשמתו של המועמד לשופט עליון ברט קבאנו. את קבאנו האשימו מספר נשים, וביניהם כריסטין פורד, בתקיפה מינית. את עדותה של פורד תיאר וולאס: ""רגשית ביותר, גולמית ביותר ואמינה ביותר ... איש לא היה יכול להקשיב לה.. מבלי שלבו יוצא אליה. ברור שהיא הייתה בטראומה מאירוע." הוא גם טען כי צורת החקירה הנגדית היא "אסון עבור הרפובליקנים". כאשר נמתחה על עדותה של פורד ביקורת מצד מומחים שמרנים וולאס סיפר כיצד בנותיו סיפרו לו על חוויות שלא חשפו בעבר: "העניין הוא שיש נערות מתבגרות שלא מספרות סיפורים.. ואז זה עולה.. אני לא חושב שאנחנו יכולים להתעלם מכריסטין בלאסי פורד והרצינות של העניין. אני חושב שזו תהיה טעות גדולה".
קריירה > סיקור הליך הדחתו של דונלד טראמפ

ב-27 בינואר 2020 נכנס וולאס לחילופי דברים סוערים עם המומחית השמרנית קייטי פאבליך מ- TownHall.com בתוכניתו 'Fox News Sunday' בנוגע לשאלה האם יש לאפשר לעדים נוספים להעיד במהלך משפט ההגנה של דונלד טראמפ בסנאט. פאבליך טענה כי יש לאפשר לרפובליקנים לשלול מהדמוקרטים את הזכות לקרוא עדים במהלך המשפט, כשהיא מצטטת כראייה את חקירתו של ביל קלינטון בפרשת מוניקה לווינסקי בשנת 1998. וואלאס התנגד באמרו: "אז אנחנו פשוט לא צריכים להקשיב למה שיש לג'ון בולטון לומר?" הוא חילק בין המקרה של טראמפ לזה של קלינטון, וטען כי אצל טראמפ משרד המשפטים סירב לעסוק במקרה, ולכן לא קרא לעדים בעצמו. "תבדקי את העובדות שלך", סיים.
קריירה > ראיון עם דונלד טראמפ 2020

ב-19 ביולי 2020 ראיין וולאס את הנשיא דונלד טראמפ ראיון נרחב מחוץ לבית הלבן. הראיון זכה לעניין נרחב בתקשורת וברשתות החברתיות בשל תוכנו. וולאס קיבל שבחים על שעימת את הנשיא עם העובדות, והטיל עליו אחריות. היה זה בעיצומן של ההפגנות אחר מותו של ג'ורג' פלויד, ו-וולאס לחץ על טראמפ בנוגע לטענתו כי ג'ו ביידן, המועמד הדמוקרטי לנשיאות, רוצה לבטל את המשטרה בתשובה "לא אדוני, הוא לא". בהתייחס למגפת הקורונה, וולאס עימת את טענותיו של טראמפ בנוגע לשיעור התמותה והבדיקות עם הנתונים. הנשיא הגיב: "בסופו של דבר אני אצדק." לאחר הראיון טענו כלי תקשורת שונים כי טראמפ הובך בראיון, למשל מייגן מקיין שהצהירה בתוכנית The View כי "זו הייתה הפעם הראשונה שראיתי את הנשיא טראמפ מתפתל באמת." העיתונאים טום בטאג ופרנק ססנו התבטאו כי ישתמשו בראיון כדי ללמד סטודנטים לעיתונות במכללה כיצד מבצעים ראיון טוב. מנגד בחודש דצמבר 2021 כתב הרשת השמרנית Newsmax גרג קלי אשר סיקר את הראיון בהקשר עזיבת וואלס את פוקס ניוז טען כי באותו ראיון טראמפ צדק כאשר טען כי ביידן תמך בקיצוץ תקציב המשטרה והביא כראיה קטע מראיון בו ביידן בו אכן הצהיר כי הוא תומך בביטול המשטרה, ובכך הוכיח קלי כי וואלס טעה וטראמפ צדק. עוד הוסיף קלי כי וואלס הוא כתב השייך לצד השמאלי של המפה הפוליטית שכן הכתבים מאגף זה דואגים לבצע בדיקת עובדות בזמן אמת למרואיינים רפובליקנים, בעוד מועמדים דמוקרטים זוכים לראיונות מקלים ואוהדים. כראיה הביא קלי קטע מראיון אותו ערך וואלס מול המועמד הדמוקרטי לנשיאות פיט בוטיג'ג' בו שאל וואלס את בוטיג'ג' מה ילדיו מתכננים ללבוש בחג ליל כל הקדושים,  בשעה שבראיון מול הנשיא טראמפ תקף וואלס את טראמפ בשאלות קשות ותקיפות תוך בדיקת עובדות בזמן אמת..
קריירה > עימות נשיאותי 2020

הוועדה לעימותים נשיאותיים בחרה בוואלס כמנחה העימות הראשון בבחירות לנשיאות ארצות הברית 2020. העימות התקיים ב-29 בספטמבר 2020, באוניברסיטת קייס ווסטרן ריזרב בקליבלנד, אוהיו. העימות כונה "אסון" על ידי מומחי חדשות שונים בשל היעדר תפאורה, אדיבות ותוכן. במהלך העימות ניסה וולאס להשיג שליטה פעמים רבות, כולל לעצור את הדיון ולהגיד למועמדים, ובמיוחד לטראמפ, "אז הנה העסקה ... אני חושב שמוטב למדינה שנאפשר לשני הצדדים לדבר עם פחות הפרעות. אני מבקש ממך, אדוני".
הנשיא טראמפ טען כי וולאס היה מוטה כנגדו. "אני מניח שאני בעימות איתך ולא איתו", אמר לוולאס במהלך העימות. "אבל זה בסדר, אני לא מופתע". אחרי העימות צייץ הנשיא מחדש תומכים שלו שטענו כי וולאס היה מוטה, ואף פרסם ציוץ בו הוא מציג את עצמו כמתמודד בעימות מול ביידן ווולאס יחדיו. מנהלי פוקס ניוז פרסמו הודעה המברכת את "המקצועיות, המיומנות והעוז במצב ייחודי" של וולאס. גם ה-CPD שבחו את וולאס, והודו לו על "המקצעויות והמיומנות שהביא לעימות".
וולאס עצמו הביע תסכול מהתנהגותו של טראמפ בעימות. בראיון לביל המר הטיל וולאס על הנשיא את עיקר האחריות למה שקרה, ואמר כי הוא מתוסכל כיוון שהוא התכונן לדיון רציני, וכי זה מתסכל יותר עבור העם האמריקני, שלא קבל את העימות שהוא רוצה וראוי לו.
חיים אישיים

וולאס נשוי פעמיים. בשנת 1973 התחתן עם אליזבת פארל, איתה יש לו ארבעה ילדים. בשנת 1997 נישא ללוריין סמוטרס (לבית מרטין, ילידת 1959), אשתו לשעבר של השחקן דיק סמוטרס, לזוג ילד משותף. ללוריין ישנם שני ילדים מנישואיה הקודמים.
חיים אישיים > דעות פוליטיות

כשנשאל על דעותיו הפוליטיות השיב: "האם יש לי דעות פוליטיות? בהחלט. אבל אני מצביע בעד האדם, והצבעתי לדמוקרטים, לרפובליקנים ולעצמאים במהלך חיי. אני מרגיש מאוד חזק כאשר אני מנסה לא לתת לזה להשפיע על הדרך בה אני מדווח את החדשות". רוג'ר איילס, יו"ר פוקס ניוז, אמר עליו: "אחד המראיינים הטובים.. אין לי מושג מה הוא חושב באופן אישי, אבל הוא שואל טוב. שאלות של כולם".
ב-11 באוקטובר 2006 דיווח ה"וושינגטון פוסט" כי וולאס היה דמוקרט רשום במשך יותר משני עשורים. וולאס הסביר כי עשה זאת מסיבות פרגמטיות, מאחר שכדי להשפיע בהליכי הבחירות בוושינגטון הבירה, בה נבחרים תמיד הנציגים הדמוקרטים, צריך להירשם למפלגה הדמוקרטית. לדבריו, הוא הצביע בעבר למועמדים משתי המפלגות.
ספרים שכתב > אנגלית

First Lady: A Portrait of Nancy Reagan (1986) ISBN 0312292430
Character: Profiles in Presidential Courage (2004) ISBN 159071038X
Countdown 1945: The Extraordinary Story of the Atomic Bomb and the 116 Days That Changed the World (2020), (ISBN 1982143347)
ספרים שכתב > תרגומים לעברית

ספרו השלישי של וולאס, הספירה לאחור 1945 COUNTDOWN, הסיפור המדהים ששינה את העולם – על 116 הימים שקדמו להטלת פצצת האטום על הירושימה, תורגם לעברית בידי דפנה לוי ויצא אור בהוצאת מטר בשנת 2023.
הערות שוליים

↑  NBC Nightly News host Lester Holt gets the highest marks among television news personalities, a Hollywood Reporter/Morning Consult poll finds.
↑  50-Year Broadcast Veteran Chris Wallace On What Common Career Mistake To Avoid
↑  Chris Wallace, Third Presidential Debate 2016 Moderator: 25 Things You Don’t Know About Me (I Beat Michael Jordan at Basketball!) Us Weekly
↑  Chris Wallace On Playing Newsman With His Stepfather, Why Roger Ailes Is Like Roone Arledge Huffingtonpost
↑  Echoes of 1969  Harvard Magazine
↑  Chris Wallace
1 2  Two U.S. Journalists to Receive Top Honors at Prestigious International Media Gala
↑  Why moderators aren’t the best option for fact-checking debates
↑  The mainstreaming of racism on Fox News
↑  Fox News’s Chris Wallace gives Putin the grilling Trump won’t
↑  NOMINEES FOR THE 40th ANNUAL NEWS & DOCUMENTARY EMMY® AWARDS ANNOUNCED
↑  Fox News Gets Its First-Ever News And Documentary Emmy Nomination
↑  Fox News’s Chris Wallace on the Kavanaugh hearing: “This is a disaster for the Republicans”
↑  Chris Wallace: My daughters disclosed incidents from their youth after Kavanaugh allegations
↑  FOX's Katie Pavlich and Chris Wallace Spar Over Impeachment Trial Witness Rules: "Get Your Facts Straight"
↑  The 55 most shocking lines from Chris Wallace's interview with Donald Trump
↑  Fox’s Chris Wallace gets praise for his interview with Trump
↑  Greg Kelly: "Namby-pamby" Chris Wallace has been spinning the news for years., נבדק ב-2021-12-16
↑  WATCH: The first 2020 presidential debate
1 2  "שופרות" נוסח ארה"ב: העימות הנשיאותי רותח, באתר "סרוגים", 30 בספטמבר 2020
↑  אחרי העימות הסוער: טראמפ נגד המנחה כריס וואלס באתר כאן
1 2  Chris Wallace blames Trump for chaotic debate: He 'bears the primary responsibility'
↑  Commission on Presidential Debates says it will make changes to format to 'ensure a more orderly discussion'
↑  'Straight-news man' Wallace to be `Fox News Sunday' host
↑  Chris Wallace, Card-Carrying Democrat?
| --- | --- |
בקרת זהויות :  NLI: 987007424336105171  GND: 121427076X  ISNI: 0000 0000 8345 8965  LCCN: n85214827  SUDOC: 081712588  VIAF: 21124676   WorldCat (עם VIAF): 21124676 
וולאס מראיין את מושל מרילנד לארי הוגאן ב-2015
ברט באייר, מייגן קלי וכריס וולאס מנחים את עימות מועמדי המפלגה הרפובליקנית לנשיאות 2016
וולאס מראיין את ולדימיר פוטין ב-2018